Euroopa farmakopöa monograafiad ja tekstid on mõeldud kasutamiseks ravimitootjatele, valitsusasutustele (ravimiametid), teadusasutustele. See tagab, et ravimite hindamise- ja kontrollisüsteem on läbipaistev, sest EP nõuded on kättesaadavad kõigile ja seega saab igaüks selge pildi, mis nõuded on aluseks olnud ravimi tootmisel ja  kontrollil. Kui tootjad ja kontrollijad kasutavad samu nõudeid, on vähem probleeme ka ravimite müügiloa taotlemisel.